Document ID: 32004R0465

Komisjoni määrus (EÜ) nr 465/2004,
12. märts 2004,
millega täiendatakse määruse (EÜ) nr 2400/96 (teatavate nimetuste kandmise kohta kaitstud päritolunimetuste ja geograafiliste tähiste registrisse) lisa (Carciofo di Paestum ja Farina di Neccio della Garfagnana)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] eriti selle artikli 6 lõiget 3 ja 4,
ning arvestades järgmist:
(1) Itaalia on esitanud määruse (EMÜ) nr 2081/92 artikli 5 alusel komisjonile taotluse nime "Carciofo di Paestum" registreerimiseks geograafilise tähisena ja taotluse nime "Farina di Neccio della Garfagnana" registreerimiseks päritolunimetusena.
(2) Vastavalt kõnealuse määruse artikli 6 lõikele 1 on leitud, et taotlused vastavad kõikidele kõnealuses määruses sätestatud nõuetele ja sisaldavad eelkõige kõiki artikli 4 kohaselt nõutud andmeid.
(3) Pärast käesoleva määruse lisas loetletud kahe nimetuse avaldamist Euroopa Liidu Teatajas [2] ei ole komisjonile saadetud ühtegi vastuväidet määruse (EMÜ) nr 2081/92 artikli 7 tähenduses.
(4) Seepärast tuleks kõnealused nimetused kanda kaitstud päritolunimetuste ja kaitstud geograafiliste tähiste registrisse ning võtta kaitstud päritolunimetusena kaitse alla ühenduse tasandil.
(5) Käesoleva määruse lisaga täiendatakse komisjoni määruse (EÜ) nr 2400/963 lisa, [3]
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas loetletud nimetused lisatakse määruse (EÜ) nr 2400/96 lisasse ja kantakse kaitstud geograafilise tähisena ja kaitstud päritolunimetusena määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste ja kaitstud geograafiliste tähiste registrisse.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. märts 2004

Labels: 3
17
18
6